*Tämä artikkeli kertoo muotoilijasta. Kuvataiteilijasta kertoo artikkeli Harro Koskinen*
Harri Koskinen heinäkuussa 2012.
Iittalan 125-vuotiskaadin (2006) ja lantern-lyhty.
**Harri Koskinen** (s. 29. huhtikuuta 1970 Karstula) on suomalainen muotoilija. Koskinen opiskeli muotoilua Lahden Muotoiluinstituutissa ja Taideteollisessa korkeakoulussa Helsingissä. Vuonna 1998 hän perusti Friends of Industry -studion, jossa tehdään tuote- ja konseptisuunnittelua sekä näyttelyarkkitehtuuria.

Koskinen sai kansainvälistä tunnustusta heti uransa alusta, ja hän on suunnitellut muun muassa huonekaluja, kaiuttimia, astioita ja taidelasia. Hän tuli suuren yleisön tietoon vuonna 1996 Block-nimisen valaisimen myötä. Valaisimessa on hehkulamppu jääkuutiota muistuttavan lasikuution sisällä. Block on New Yorkin Museum of Modern Artin kokoelmissa. Japanilaiselle Issey Miyakelle Koskinen on suunnitellut muun muassa *Vakio*-rannekelloja ja parfyymipakkauksia.

Koskinen on suunnitellut Suomen urheilugaalassa jaettavan Uuno-pokaalin. 2000-luvulla hän on muotoillut Genelecin kaiutinkoteloita. Vuonna 2007 hän suunnitteli Olville kierrätettävän muovipullon. Koskinen on suunnitellut tuotteita myös esimerkiksi Iittalalle, Fiskarsille, Woodnotesille ja Artekille.

Luottamustehtäviä
-----------------

* Koskinen kuuluu Elo-säätiön hallitukseen.

Palkinnot ja tunnustukset
-------------------------

Vuonna 2007 Koskinen sai Pro Finlandia -mitalin. Hän on saanut myös merkittävän Compasso d'Oro -palkinnon. Marraskuussa 2009 Koskinen sai suuren pohjoismaisen muotoilupalkinnon. Torsten ja Wanja Söderbergin säätiön myöntämä tunnustus oli miljoona Ruotsin kruunua eli noin 93 000 euroa. Palkintoperusteissa kiitettiin Koskisen työtä pohjoismaisen muotoiluperinteen jatkajana. Suomalaisista palkinnon ovat saaneet aiemmin Brita Flander, Kaj Kalin ja Janna Syväoja. Vuonna 2014 Koskinen sai Kaj Franck -muotoilupalkinnon.

Lähteet
-------

1. ↑  Kuka kukin on 2005, Otava 2004
2. ↑  Harri Koskinen Artek. Viitattu 23.7.2012.
3. ↑  Block-valaisin (web.archive.org) Design Forum. Viitattu 23.7.2012.
4. ↑  Nyman, Hannele & Poutasuo, Tuula: *Muovikirja, Arkitavaraa ja designesineitä*, s. 194. WSOY, 2004. ISBN 951-0-29132-3.
5. ↑  Palkintopokaali ja sen suunnittelija (web.archive.org) Suomen urheilugaala. Viitattu 23.7.2012.
6. ↑  Genelecin tarina Genelec Oy. Viitattu 7.11.2019.
7. ↑  Olvin historia 2004–2007 Olvi. Viitattu 13.11.2014.
8. ↑  Haastattelussa Harri Koskinen: "Suunnittelu lähtee liikkeelle vuoropuhelusta" | Design Stories *Finnish Design Shop FI*. Viitattu 22.12.2020.
9. ↑  ELO-säätiön hallitus *ELO-säätiö*. Viitattu 22.8.2019.
10. ↑  Katri Helena ja Pirkko Saisio saivat Pro Finlandian *Helsingin Sanomat*.  30.11.2007. Viitattu 23.7.2012.
11. 1 2  Harri Koskiselle maailman suurin muotoilupalkinto *Yle Uutiset*.  4.11.2009. Viitattu 23.7.2012.
12. ↑  Pöppönen, Hannu & Jokelainen, Jarkko: Harri Koskinen sai tämän vuoden Kaj Franck -muotoilijapalkinnon *HS.fi*.  13.11.2014. Viitattu 13.11.2014.

Aiheesta muualla
----------------

* Harri Koskisen verkkosivut
* Koskisen suunnittelema kaiutin Genelecin sivuilla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Taiteenala | 
* KulturNav
* Museum of Modern Art
* ULAN

 |
|  |
| Henkilöt | 
* Yle
* Uppslagsverket Finland

 |

 |